APSTIPRINĀTS

VSIA „Paula Stradiņa klīniskā universitātes slimnīca”

iepirkuma komisijas

2017.gada 16.oktobra sēdē

(protokols Nr.1)

2017.gada 23.oktobra drukas kļūdas labojums

(protokols Nr.2)

**IEPIRKUMA**

**Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta**

**(identifikācijas Nr. PSKUS 2017/142)**

**NOLIKUMS**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā.

1. **Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

1. **Kontaktpersona**

Par iepirkuma dokumentāciju un organizatoriska rakstura informāciju – Anna Stinkeviča, tālrunis 67069719, e-pasta adrese: [stradini@stradini.lv](mailto:stradini@stradini.lv).

1. **Informācija par iepirkuma priekšmetu**
   1. Iepirkuma priekšmets ir Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta, saskaņā ar iepirkuma “VSIA “Paula Stradiņa”, identifikācijas Nr.2017/142 (turpmāk – Iepirkums) nolikuma (turpmāk – Nolikums) Tehnisko specifikācijas prasībām.
   2. Līguma izpildes termiņš 6 (sešu) nedēļu laikā no iepirkuma līguma parakstīšanas dienas.
   3. Pasūtītāja pieejamās finanšu iespējas – EUR 33 000,00 (trīsdesmit trīs tūkstoši *euro* un 00 centi) bez PVN.
   4. Iepirkuma priekšmeta apraksts un apjoms ir noteikts Tehniskajā specifikācijā.
   5. Pretendentam piedāvājums jāsagatavo un jāiesniedz par pilnu Iepirkuma priekšmeta apjomu. Nedrīkst iesniegt piedāvājuma variantus.
   6. CPV kods: 45000000-7 (Celtniecības darbi).
   7. Iepirkuma priekšmets nav sadalīts daļās.

**4. Iepirkuma identifikācijas Nr.** PSKUS 2017/142.

**5.** **Iepirkuma noteikumu saņemšana**

* 1. Nolikumu ieinteresētie piegādātāji var saņemt to lejuplādējot elektroniskajā formātā Pasūtītāja mājaslapā [www.stradini.lv](http://www.stradini.lv) sadaļā „Iepirkumi”.
  2. Lejuplādējot Noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā.

**Informācijas apmaiņas kārtība**

* 1. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.
  2. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
  3. Jautājumuspar Nolikumā iekļautajām prasībām ieinteresētais piegādātājs uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [stradini@stradini.lv](mailto:stradini@stradini.lv). Jautājumi tiek sagatavoti elektroniskā veidā, pievienojot elektroniskajam pastam skenētu dokumentu, kuru paraksta ieinteresētā piegādātāja paraksttiesīga persona.
  4. Ja ieinteresētajam piegādātājam nav iespējas izmantot elektronisko pastu, tas var iesniegt jautājumus par Nolikumā iekļautajām prasībām personīgi Pasūtītājam valsts sabiedrība ar ierobežotu atbildību „Paula Stradiņa klīniskā universitātes slimnīca” Iepirkumu daļā, 2.korpusā, Pilsoņu ielā 13, Rīgā darba dienās no pulksten 8.30 līdz 17.00 vai nosūtīt pa pastu.
  5. **Objekta apskate**

Pretendentam ir pienākums veikt objekta apsekošanu **2017.gada 19.oktobrī plkst. 10:00 vai 2017.gada 24.oktobrī plkst. 10:00**, iepriekš (vismaz 1 dienu) sazinoties ar VSIA "Paula Stradiņa Klīniskā universitātes slimnīcas" Drošības pārvaldības vadītāju Mārtiņu Melni, e-pasts: Martins.Melnis@stradini.lv, tālrunis: 26446691. Apsekošana ir jāfiksē Objekta apsekošanas lapā (Nolikuma 5.pielikums).

1. **Piedāvājuma iesniegšana**
   1. Piedāvājums jāiesniedz līdz **2017. gada 27.oktobra pulksten 10.00**.
   2. Piedāvājums jāiesniedz personīgi (darba dienās no pulksten 8.30 līdz 17.00) vai nosūtot pa pastu.
   3. Iesniegšanas vieta – valsts sabiedrība ar ierobežotu atbildību „Paula Stradiņa klīniskā universitātes slimnīca”, Iepirkumu daļa, Pilsoņu ielā 13, Rīgā, 2.korpusa 2.stāvā.
   4. Ja piedāvājums tiek sūtīts pa pastu, pasta sūtījumam jābūt nogādātam Nolikuma 6.3.punktā norādītajā adresē līdz Nolikuma 6.1.punktā noteiktajam termiņam un par to pilnu atbildību uzņemas iesniedzējs.
   5. Iepirkuma komisija neatvērtu piedāvājumu nosūta pa pastu uz pretendenta norādīto adresi vai nepieņem to un atdod personīgi, ja piedāvājums iesniegts vai piegādāts Pasūtītājam pēc Nolikuma 6.1. punktā norādītā piedāvājuma iesniegšanas termiņa beigām.
   6. Iesniegtais piedāvājums, izņemot Nolikuma 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
   7. Pēc piedāvājumu iesniegšanas termiņa beigām pretendents nevar savu piedāvājumu grozīt un papildināt.
   8. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.
2. **Piedāvājuma noformēšana**
   1. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli. Pretendenta tehniskais un finanšu piedāvājums papildus ir jāiesniedz elektroniski MS Excel (vai ekvivalentā) formātā (CD,USB vai citā datu nesējā), saskaņā ar mājaslapā www.stradini.lv, sadaļā “Iepirkumi” formu, kas atrodama pie informācijas par Iepirkumu.
   2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
   3. Piedāvājums iesniedzams aizlīmētā iepakojumā, uz kura jānorāda:

|  |
| --- |
| VSIA “Paula Stradiņa klīniskā universitātes slimnīca”  Pilsoņu iela 13, Rīga, LV-1002, Latvija  Pretendenta nosaukums, reģ. Nr., juridiskā adrese, tālrunis, e-pasts  **Iepirkumam „** **Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta”, iepirkuma identifikācijas Nr. PSKUS 2017/142”**  **Neatvērt piedāvājumu līdz 2017.gada 27.oktobra pulksten 10.00!** |

* 1. Piedāvājums sastāv no Nolikuma 10., 11. un 12. punktā noteiktajiem dokumentiem.
  2. Piedāvājuma dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild pretendents.
  4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
  5. **Pretendents iesniedz parakstītu piedāvājumu. Piedāvājumu paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.**
  6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.

1. **Pretendentu atlases prasības**

8.1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas 1., 2., 3. vai 4.punktā noteiktie pretendenta izslēgšanas nosacījumi, t.i., Pasūtītājs izslēdz pretendentu no dalības Iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

8.1.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. Iepirkuma procedūras dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem;

8.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas [1.](https://likumi.lv/doc.php?id=287760#p1), [2.](https://likumi.lv/doc.php?id=287760#p2) un [3.punkta](https://likumi.lv/doc.php?id=287760#p3) nosacījumi.

|  |  |
| --- | --- |
| 1. Pretendentam jāatbilst šādām kvalifikācijas prasībām: | 1. Lai apliecinātu atbilstību Nolikuma 9.punktā noteiktajām prasībām, Pretendentam jāiesniedz šādi prasības apliecinošie dokumenti: |
| 9.1. Pretendents piekrīt Nolikuma noteikumiem. | 10.1.  **Pretendenta pieteikums par piedalīšanos Iepirkumā,** kas ir aizpildīts atbilstoši Nolikuma 1. pielikumā pievienotajai Pieteikuma vēstules formai.  Ja piedāvājumu iesniedz personu apvienība, pieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona. |
| 9.2. Pretendents ir reģistrēts atbilstoši attiecīgās valsts normatīvo aktu prasībām. | 10.2. Lai pārbaudītu Nolikuma 9.2.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē. Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 9.3. Pretendentam ir priekšzināšanas un ir atbilstošs un derīgs sertifikāts sistēmas programmēšanai, projektēšanai un montāžai. | 10.3.Pretendentam jāiesniedz sertifikāta kopija, kas apliecina pretendenta priekšzināšanas sistēmas **ESMI FX3NET** programmēšanai, projektēšanai un montāžai, kā arī, sertifikāts elektronisko sakaru sistēmu un tīklu būvdarbu vadīšanai. Sertifikātam jābūt ar atbilstošu derīguma termiņu. |
| 9.4. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 10.4. **Dokuments, kas apliecina Pretendenta pārstāvja pārstāvības (paraksta) tiesības.**  Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu.  Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona atbilstoši Nolikuma 9.4.punktā paredzētajam, piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un, kurā ir norādīts personu apvienības dalībnieku pilnvarotais pārstāvis un tā pilnvaru apjoms. |
| 9.5. Pretendentam ne vairāk kā iepriekšējo 3 (trīs) gadu (2014., 2015., 2016., 2017.) laikā līdz piedāvājuma iesniegšanas brīdim ir pieredze vismaz 2 (divu) līdzīgu pakalpojumu nodrošināšanā ar līdzvērtīgu līguma summu.  *Par līdzīgu pakalpojumu šī līguma izpratnē tiek uzskatīts jaunas ESMI FX3NET ugunsgrēka atklāšanas un trauksmes sistēmas tehniskā projekta izstrāde un uzstādīšana publiskos objektos, kā mācību iestādes, tirdzniecības centri, slimnīcas, sociālās aprūpes centri un viesnīcas, kuros darbība notiek diennakti, projekta ietvaros, uzstādīti ne mazāk, kā 150 dūmu vai karstuma detektori ar kopējo platību ne mazāk, kā 650 m2.* | 10.5. Lai apliecinātu nolikuma 9.5.apakšpunkta izpildi, Pretendentam jāiesniedz saraksts, kas noformēts šādā tabulā:   |  |  |  |  |  |  | | --- | --- | --- | --- | --- | --- | | Pasūtītāja nosaukums | Pasūtītāja kontaktpersona | | Pakalpojuma nosaukums | Pakalpojuma apraksts | Pakalpojuma pabeigšanas mēnesis/gads | | Vārds, uzvārds | Tālrunis | |  |  |  |  |  |  | |  |  |  |  |  |  |   Pasūtītājam ir tiesības pārliecināties par sniegto informāciju, sazinoties ar norādīto kontaktpersonu.  Pieredzi pierāda un apliecina vismaz 2 (divas) atsauksmes no tabulā norādītajiem pasūtītājiem (ar norādi par savlaicīgu un kvalitatīvu līguma izpildi). Atsauksmes iesniedzamas tikai par līgumiem, kuri uz piedāvājuma iesniegšanas brīdi ir izpildīti. |

1. **Tehniskais piedāvājums.**
   1. Tehniskopiedāvājumu pretendents iesniedz drukātā formātā, parakstītu, kā savu piedāvājumu tehniskās specifikācijas izpildei.
   2. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
2. **Finanšu piedāvājums**
   1. Finanšu piedāvājumu sagatavo drukātā formātā, atbilstoši Nolikumam pievienotajai finanšu piedāvājuma formai, klāt pievienojot tāmi.
   2. Tāmē pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu Tehniskajā specifikācijā minētos būvdarbus. Pasūtītājs nemaksās nekādus pretendenta papildus izdevumus, kas nebūs iekļauti tāmē.
   3. Finanšu piedāvājumā visas cenas un summas jānorāda *euro* (EUR) bez pievienotās vērtības nodokļa **Excel programmā ar piemērotu** **ROUND** **funkciju** un precizitāti 2 (divas) zīmes aiz semikola (ROUND (...;2)). Darba alga jānorāda kā vienas vienības laika normas un darba algas likmes reizinājums.
3. **Piedāvājuma vērtēšana, lēmuma pieņemšana**
   1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
   2. Piedāvājuma izvēles kritērijs ir saskaņā ar PIL 51.panta ceturto daļu – “Cena”. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu un kura kvalifikācija ir atbilstoša Noteikumiem.
   3. Iepirkuma komisija piedāvājumu vērtēšanu veic slēgtās sēdēs šādos posmos:
      1. Piedāvājumu noformējuma pārbaude:
         1. Iepirkuma komisija novērtē katra piedāvājuma atbilstību Nolikuma 7. punktā noteiktajām prasībām un to vai iesniegti Nolikuma 10., 11. un 12.punktā noteiktie dokumenti.
         2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.
      2. Pretendentu atlase:
         1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Nolikuma 9.punktā noteiktajām pretendentu atlases prasībām, vērtējot Nolikuma 10.punktā norādītos pretendenta dokumentus.
         2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
         3. Ja pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.
         4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
         5. Ja pretendents neatbilst kādai no Nolikuma 9.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.
      3. Piedāvājumu atbilstības pārbaude:
         1. Iepirkuma komisija pārbauda vai piedāvājums atbilst Tehniskajai specifikācijai.
         2. Ja tehniskais piedāvājums neatbilst Tehniskajai specifikācijai Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
      4. Piedāvājumu vērtēšana:
         1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.
         2. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.
         3. Ja Pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīko izlozi. Par izlozes noteikumiem tiek informēti pretendenti, kuru iesniegtie piedāvājumi atbilstoši izraudzītajam vērtēšanas kritērijam ir vienādi.
   4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
   5. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
   6. Informācijas pārbaude par PIL 9.panta astotajā daļā noteikto attiecībā uz pretendentu, kuram būtu piešķiramas Iepirkuma līguma slēgšanas tiesības:
      1. Iepirkuma komisija pārbauda vai attiecībā uz pretendentu, kuram būtu piešķiramas Iepirkuma līguma slēgšanas tiesības, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļas 1., 2. un 3.punktā minētie nosacījumi.
      2. PIL 9.panta astotās daļas 2.punktā minēto nosacījumu pārbaude ir par periodu: dienā, kad ir piedāvājumu iesniegšanas termiņa pēdējā diena, un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.
      3. Lai pārbaudītu, vai pretendents nav izslēdzams no dalības Iepirkumā PIL 9.panta astotās daļas 1., 2. vai 4. punktā minēto apstākļu dēļ, Pasūtītājs rīkojas saskaņā ar PIL 9.panta devīto daļu.
      4. Atkarībā no PIL 9.panta devītās daļas 1. punkta "b" apakšpunktam veiktās pārbaudes rezultātiem Pasūtītājs rīkojas saskaņā ar PIL 9.panta 10.daļu.
      5. Attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4. punktā minēto personu Pasūtītājs pieprasīs, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4. punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai Pasūtītājs noteiks ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
   7. Lēmuma, ar kuru tiek noteikts uzvarētājs Iepirkumā, pieņemšana un paziņošana
      1. Iepirkuma komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
      2. Iepirkuma komisija par uzvarētāju Iepirkumā atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9.panta astoto daļu.
      3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Iepirkuma komisija pieņem lēmumu izbeigt iepirkumu bez rezultāta.
      4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9.panta trīspadsmitajā daļā minētajam lēmumam.
   8. Iepirkuma līguma slēgšana.
      1. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 10 (desmit) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.
      2. Ja uzvarētājs Iepirkumā atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu.
      3. Pasūtītājs ir tiesīgs pārtraukt Iepirkumu un neslēgt Iepirkuma līgumu, ja tam ir objektīvs pamatojums.
      4. Atbilstoši PIL 9.panta 18.daļai, desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
4. **Pretendenta pienākumi un tiesības:**
   1. Iepirkuma komisijas noteiktajā termiņā sniegt atbildes un skaidrojumus uz Iepirkuma komisijas pieprasījumiem.
   2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
   3. Pretendentam ir tiesības pārsūdzēt Iepirkuma komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
   4. Pretendenta tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
5. **Iepirkuma komisijas pienākumi un tiesības:**
   1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Pieaicināt atzinumu sniegšanai neatkarīgus ekspertus ar padomdevēja tiesībām.
   3. Iepirkuma komisijas tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.

**1.pielikums nolikumam**

(ID. Nr. PSKUS 2017/142)

**Pieteikums dalībai iepirkumā** *(veidne)*

**„Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta”**

(identifikācijas Nr. PSKUS 2017/142)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:  e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā „Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta”, ID Nr. PSKUS 2017/142 (turpmāk – Iepirkums);
2. apņemas veikt būvdarbus atbilstoši Iepirkumā iesniegtajam tehniskajam, finanšu piedāvājumam un tāmei, piekrīt Iepirkuma nolikumā izvirzītajām prasībām un garantē Iepirkuma nolikuma izpildi, apliecinot, ka Iepirkuma nolikuma noteikumi ir skaidri un saprotami;
3. garantē, ka visa piedāvājumā sniegtā informācija un ziņas ir patiesas;
4. *apliecina, ka piedāvājumā ietvertās dokumentu kopijas atbilst to oriģināliem[[1]](#footnote-1)[1];*
5. *apliecina, ka piedāvājumā ietvertie dokumentu tulkojumi atbilst to oriģināliem[[2]](#footnote-2)[2];*

*6. Pretendenta vai tā piesaistītā apakšuzņēmēja uzņēmums atbilst (vajadzīgo pasvītrot):*

1. *mazā uzņēmuma statusam (nodarbina mazāk nekā 50 personas, bilance nepārsniedz 10 miljonus euro);*
2. *vidējā uzņēmuma statusam (nodarbina mazāk nekā 250 personas, bilance nepārsniedz 43 miljonus euro).*

*Ja pretendents ir piegādātāju apvienība:*

*personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_;*

*katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Ja pretendents balstās uz citu personu/uzņēmuma kvalifikāciju:*

*persona, uz kuras iespējām pretendents balstās, lai izpildītu kvalifikācijas prasības (vārds uzvārds, personas kods) \_\_\_\_\_\_\_\_\_\_\_\_\_.*

*uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr., juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*vienošanās ar uzņēmumu, uz kura iespējām pretendents balstās, lai izpildītu kvalifikācijas prasības, atrodas piedāvājuma \_\_\_. lpp.*

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**2.pielikums nolikumam**

(ID. Nr. PSKUS 2017/142)

**TEHNISKĀ SPECIFIKĀCIJA**

Iepirkums: Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta

**PAMATNOSTĀDNES.**

Tehniskā uzdevuma (turpmāk – TU) mērķis ir aprīkot VSIA „Paula Stradiņa Klīniskā universitātes slimnīca” Pilsoņu ielā 13, Rīgā, (turpmāk - objekts) telpas ar ugunsgrēka atklāšanas un trauksmes sistēmu(turpmāk – UAS) ESMI FX3NET izveidot vienotu sistēmu ugunsdrošības uzraudzībai, kas tiek vizualizēta ESGRAF for fire grafiskajā vidē.

Projekta ietvaros paredzēts:

1) atbilstoši projektam uzstādīt ugunsgrēka atklāšanas un trauksmes sistēmu ESMI FX3NET;

2) nodrošināt ugunsgrēka atklāšanas un trauksmes sistēmu ESMI FX3NET darbību ESGRAF for fire vidē.

|  |  |
| --- | --- |
| **Tehniskais uzdevums/Tehniskā specifikācija** | **Tehniskais piedāvājums\***  (precīzi norāda atbilstību katrai tehniskās specifikācijas prasībai) |
| **1.1.** Plānotais darbu izpildes laiks un posmi.  Uzņēmējam nepieciešams piedāvāt projekta izveides plānu – grafiku, kas ietver objekta apsekošanu un izpēti, projektēšanas darbus, izbūves darbus un projekta saskaņošanu un nodošanu Pasūtītājam.  **1.2.** Lai nodrošinātu UAS centralizēto monitoringu, sistēmu paredzēts veidot uz vienotās platformas ugunsgrēka trauksmes sistēmas interfeisam. Uzņēmējam, saskaņojot ar Pasūtītāju, jānosaka sistēmu tehnisko līdzekļu tipi, skaits un izvietojums, atbilstoši 2016.gada 19. aprīļa Ministru kabineta noteikumiem Nr. 238 “Ugunsdrošības noteikumi” un Noteikumi par Latvijas būvnormatīvu LBN 201-15 "Būvju ugunsdrošība" un citiem spēkā esošajiem normatīvajiem aktiem. Izvēloties informācijas apmaiņas kanālus, jāņem vērā darbības vides traucējošo faktoru iedarbība, aparatūras atrašanās vieta un attālums. Lielos attālumos (starp objektu ēkām) nepieciešams paredzēt esoša datortīkla un optisko sakaru līniju esamību. Uzņēmējam jāizvērtē esošā datortīkla pielietojums. Pirms uzsākt uzstādīšanas darbus Uzņēmējam nepieciešams: |  |
| **2.PRASĪBAS TEHNISKAJAM PROJEKTAM.**  **2.1.** Tehniskajam projektam jāsatur:   * titullapa, satura rādītājs, vispārējas ziņas, pieņemtie apzīmējumi, paskaidrojumu raksts, kurā jānorāda atbilstība TU prasībām, kontrolpaneļu, devēju, sirēnu un moduļu izvietojums ēku stāvu plānos; * izpilddokumentācijas rasējumi AutoCAD vidē, sistēmu iekārtu un mezglu pieņemtie apzīmējumi jāsaskaņo ar Pasūtītāju; * aparatūras saslēgšanas principiālās shēmas; * detalizēta tehniskā specifikācija ar cenu norādi.   **2.2.** Tehniskajā uzdevumā, tāmē – specifikācijā nepieciešams detalizēti norādīt izmaksas par visām projektējamās sistēmas sastāvdaļām, kā arī izmaksas par veiktajiem darbiem – sistēmu instalācija, programmēšana, ieregulēšana, veco sistēmu demontāžu ,utt.  **2.3.** Drošības sistēmas uzstādīšanu jāveic saskaņā ar TU. Par pamatu var ņemt esošo projekta dokumentāciju un rasējumus, veicot attiecīgas korekcijas. |  |
| **3. PRASĪBAS SISTĒMAI.**  **3.1.** Nepieciešams uzstādīt ugunsgrēka atklāšanas un trauksmes sistēmas atbilstoši šī TU prasībām. UAS sistēmu uzstādīšanas darbi ir jāsaskaņo ar Pasūtītāja atbildīgajām personām:  Tehniskai projektu dokumentācijai ir jābūt „AutoCAD” vidē. Sakarā ar to, ka pēc ēkas plānu izstrādes objektā tika veiktas telpu pārbūves, ir nepieciešams veikt korekcijas stāvu rasējumos. Uz nodošanas brīdi visiem rasējumiem jāatbilst reālajam telpu plānojumam objektā. Uz stāvu plāniem Uzņēmējam jānorāda faktiskos telpu numurus un mēroga skalu.  **3.2.** Uzstādāmajai UAS sistēmai:   * jānodrošina ugunsgrēka un bojājuma signāla uztveršanu no esošiem UAS paneļiem reālā laikā; * informācijas attēlošanu grafiskā vidē; * sistēmai jāuzrauga sakaru līniju no sistēmas kontroliera līdz UAS panelim. * jānodrošina visas aparatūras darbības kontrole;   **3.3.** Sistēmu jāparedz aprīkot ar autonomu garantēto elektrobarošanu no akumulatoriem Pamatelektrobarošanas avārijas gadījumā jānodrošina sistēmas darbība 24 stundu laikā. |  |
| **4. PROJEKTA DOKUMENTĀCIJA.**  **4.1.** DS projektu dokumentācijai jābūt izpildītai valsts valodā. Pasūtītājam jānodod 2 **(divi)** pilni dokumentācijas eksemplāri papīra formātā un elektroniski uz CD/DVD.  **4.2.** Tehniskā izpilddokumentācija jānoformē saskaņā ar būvnormatīvu LBN 202-01 „Būvprojekta saturs un noformēšana” un atbilstoši Latvijas Republikā spēkā esošo normatīvo aktu prasībām.  **4.3.** Kā projekta dokumentācija kopumā, tā arī jebkura tās sastāvdaļa ieskaitot jebkāda veida saņemto informāciju, ir konfidenciāli dokumenti. Projekta izpildītājam ir jāuzņemas pilna atbildība par slepenības ievērošanu un dokumentāciju, tās fragmentu un darba skiču neizplatīšanu. |  |

\* ***Aizpilda pretendents, precīzi norādot atbilstību katrai tehniskās specifikācijas punkta/apakšpunkta prasībai, piemēram, norādot „nodrošināsim” vai citādi raksturojot savas spējas izpildīt attiecīgo tehniskās specifikācijas prasību.***

Ar šo apstiprinām un garantējam:

1. sniegto ziņu patiesumu un precizitāti;
2. nodrošināt pakalpojumus saskaņā ar tehniskajā specifikācijā un iepirkuma līguma projektā noteikto;
3. Vadošais darbinieks, kurš koordinēs iepirkuma līguma izpildi \_\_\_\_\_\_\_\_\_\_\_\_\_\_\_\_\_\_ (*vārds, uzvārds, tālrunis*).

**3.pielikums nolikumam**

(ID Nr. PSKUS 2017/142)

**Finanšu piedāvājums**

*FINANŠU PIEDĀVĀJUMA FORMA ir pievienota atsevišķā ECXEL failā.*

*Ja finanšu piedāvājuma formā ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām.*

*Piedāvājot ekvivalentu preci, pretendentam jāpierāda tās ekvivalentums*

**4.pielikums nolikumam**

(ID Nr. PSKUS 2017/142)

**Līgums Nr. \_\_\_\_\_\_\_\_\_\_\_\_\_\_\_\_\_\_\_**

*(Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta)*

Rīgā, 2017.gada \_\_.\_\_\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**\_\_ „\_\_\_\_\_\_\_\_\_\_\_”**, vienotais reģistrācijas Nr.\_\_\_\_\_\_\_\_\_\_\_, (turpmāk – Uzņēmējs), tās \_\_\_\_\_\_\_\_\_\_ **\_\_\_\_\_\_\_\_\_\_\_\_\_** personā, kurš darbojas saskaņā ar statūtiem, no otras puses,

katrs atsevišķi turpmāk – Puse, kopā – Puses, pamatojoties uz iepirkuma „ Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta” ar identifikācijas Nr. PSKUS 2017/142, turpmāk – Iepirkums, rezultātiem, bez maldības, viltus vai spaidiem, vienojas un noslēdz šo līgumu, turpmāk – Līgums, par sekojošo:

1. **LĪGUMA PRIEKŠMETS**
   1. Pasūtītājs uzdod un Uzņēmējs apņemas veikt ugunsgrēka atklāšanas un trauksmes sistēmas ESMI FX3NET uzstādīšanu un programmēšanu paplašinot jau esošu sistēmu pēc vienota būvprojekta, Pilsoņu ielā 13, Rīgā (turpmāk – Darbi), saskaņā ar Tehnisko specifikāciju (Līguma 1.pielikums), Finanšu piedāvājumu un tāmi (Līguma 2.pielikums), kas ir šī Līguma neatņemamas sastāvdaļas.
   2. Ar Līgumu izpildāmo Darbu uzskaitījums un to izmaksas ir atspoguļotas Pielikumā. Līguma izpildes gaitā Darbu izmaksu kopējā summa nevar tikt palielināta, izņemot Publisko iepirkumu likumā noteiktā kārtībā.
2. **DARBU IZPILDES TERMIŅŠ**
   1. Uzņēmējs apņemas uzsākt Darbus ne vēlāk kā 5 (piecu) darba dienu laikā no Līguma spēkā stāšanās dienas un pilnā apjomā paveikt Darbus iespējami īsā termiņā, bet ne vēlāk kā 6 (sešu) nedēļu laikā no līguma noslēgšanas brīža.
   2. Darbu pabeigšanas diena ir pieņemšanas-nodošanas akta parakstīšanas datums no Pasūtītāja puses.
3. **PUŠU PIENĀKUMI UN TIESĪBAS**
   1. Uzņēmēja pienākumi un tiesības:
      1. Izpildīt visu Līgumā noteikto Darbu apjomu ar saviem darba rīkiem, ierīcēm un darbaspēku uz sava riska pamata, organizēt un veikt darbus u.c. uzdevumus, kas nepieciešami Darbu izpildei atbilstoši Līguma nosacījumiem un nodod Darbus Pasūtītājam Līguma 2.1. un 2.2. punktos norādītajā termiņā;
      2. Līguma izpildei jāiesaista pieredzējuši un kompetenti darbinieki, kas ir tiesīgi veikt uzticētos darbus. Darbu izpildes laikā jārūpējas par kārtību un tīrību darbu izpildes vietā (telpās darbiniekiem jālieto – maiņas apavi vai apavu pārvalki/bahilas). Pēc darbu izpildes katrā konkrētajā vietā jāveic uzkopšanu (ieskaitot mitro uzkopšanu) un jāizved radušos atkritumus, kā arī jāveic nepieciešamos labiekārtošanas, remonta darbus, ja radušies bojājumi. Darbu izpilde notiek ārstniecības iestādē. Izpildītājs nodrošina, ka piesaistītie darbinieki ievēro darba drošības, vispārējās ētikas, higiēnas, pieklājības un konfidencialitātes normas. Izpildītājs nodrošina darbiniekus ar individuālajiem aizsardzības līdzekļiem atbilstoši konkrētajai darba vietai.
      3. Ievērot Latvijā spēkā esošo normatīvo aktu prasības;
      4. Izpildītāja pienākums ir veikt savas un būvspeciālistu civiltiesiskās atbildības apdrošināšanu konkrētajā objektā ne mazāk kā 10% apmērā no vispārīgās vienošanās summas, atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. Apdrošināšanas polisē kā trešajai personai ir jābūt minētai arī – valsts sabiedrībai ar ierobežotu atbildību „Paula Stradiņa klīniskā universitātes slimnīca”.
      5. Uzņēmējs ir atbildīgs par darba drošības noteikumu, ugunsdrošības prasību ievērošanu un darba aizsardzības pasākumu veikšanu un nodrošina, ka objektā ir darba aizsardzības koordinators. Uzņēmējs ir pilnībā atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā.
   2. Pasūtītāja pienākumi un tiesības:
      1. Pieņemt no Uzņēmēja izpildītos Darbus un samaksāt par izpildītajiem Darbiem Līguma 4. sadaļā noteiktajā apmērā un kārtībā.
      2. Veikt samaksu atbilstoši līguma noteikumiem un veiktajiem Darbiem.
4. **LĪGUMCENA UN NORĒĶINU KĀRTĪBA**
   1. Līgumcena tiek noteikta **EUR \_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_) apmērā, neskaitot pievienotās vērtības nodokli (turpmāk – PVN). Papildus līgumcenai Pasūtītājs maksā PVN normatīvajos aktos noteiktajā kārtībā un apmērā.
   2. Līgumcena ietver pilnu samaksu par šī Līguma ietvaros paredzēto saistību izpildi, tai skaitā, bet ne tikai, visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Dokumentācijā, bet uzskatāmi par nepieciešamiem Darbu pienācīgai un kvalitatīvai izpildei.
   3. Pasūtītājs maksā Uzņēmējam par faktiski padarīto Darba apjomu ik mēnesi saskaņā ar Pasūtītāja akceptētiem Darbu izpildes aktiem;
   4. Uzņēmējs iesniedz Pasūtītājam Darbu izpildes aktu par katru kalendāro mēnesi līdz nākošā mēneša 10.datumam;
   5. Pasūtītājs 10 (desmit) darba dienu laikā izskata iesniegto Darbu izpildes aktu, apstiprina to vai minētajā termiņā iesniedz Uzņēmējam pamatotas pretenzijas;
   6. Pasūtītāja pamatotās pretenzijas pret Darbu izpildes aktiem Uzņēmējs novērš un atkārtoti iesniedz Pasūtītājam Darbu izpildes aktu 5 (piecu) darba dienu laikā no Pasūtītāja pamatoto pretenziju saņemšanas;
   7. abpusēji apstiprināts Darbu izpildes akts ir pamats rēķina izrakstīšanai. Pasūtītājs rēķina apmaksu veic 60 (sešdesmit) kalendāro dienu laikā pēc rēķina saņemšanas no Uzņēmēja;
   8. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   9. Līgumā noteikto maksājumu samaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu kontā.
   10. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām kā arī jebkuriem citiem apstākļiem, kas varētu skart Līgumcenu. Par Līgumcenas palielināšanas pamatojumu no Uzņēmēja puses nevar tikt uzskatītas jebkādas atsauces uz nepilnīgi veiktiem aprēķiniem tāmēs, kuri izriet no elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem Uzņēmējam jārēķinās iestājoties šī Līguma izpildē, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līgumcenu.
5. **GARANTIJAS**
   1. Uzņēmējs garantē visu Darbu izpildi Līgumā noteiktajos termiņos un apjomā atbilstoši Latvijā spēkā esošo normatīvu prasībām.
   2. Piegādātajiem materiāliem un izpildītajiem darbiem jāatbilst konkrētās sistēmas tehniskajām prasībām un normatīvajos aktos noteiktajām drošības prasībām. Piegādātajiem materiāliem un izpildītajiem darbiem jānodrošina garantijas laiks ne mazāks kā 12 mēneši remontdarbiem, 24 mēneši sistēmas papildināšanas darbiem no darbu pieņemšanas.
   3. Līguma 5.2.punktā minētās garantijas ietvaros Uzņēmējs novērš ekspluatācijas laikā konstatētos Darbu defektus 10 (desmit) darba dienu laikā no brīža, kad Uzņēmējs ir saņēmis rakstisku pretenziju par radušos defektu. Laikā, kamēr defekts netiek izlabots, garantijas laiks tiek pagarināts uz defektu izlabošanas laika periodu.
   4. Ja ekspluatācijas laikā konstatēto Darbu defektu novēršanai Līguma 5.2.punktā minētās garantijas ietvaros tehniski nepieciešams ilgāks laiks par 10 (desmit) darba dienām, tad Uzņēmējs 3 (trīs) darba dienu laikā no brīža, kad Uzņēmējs ir saņēmis rakstisku pretenziju par konstatēto defektu, sastāda rakstisku apliecinājumu, kurā norāda pretenzijā minēto defektu novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Uzņēmēja norādītajam defektu novēršanas termiņam, tad Uzņēmējam defekts jānovērš Līguma 5.3.punktā norādītajā termiņā.
   5. Ja Uzņēmējs nenovērš defektu Līguma 5.3. vai 5.4.punktā noteiktajā termiņā, tad Pasūtītājam ir tiesības pieaicināt defekta novēršanai citu darbu izpildītāju.
   6. Puses vienojas, ka rakstiskā pretenzijā minēto defektu novēršanu un būvdarbu izpildi pienācīgā kvalitātē apliecinās tikai Pušu parakstīts būvdarbu pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un Darbu garantijas laiks tiek pagarināts līdz defektu izlabošanas brīdim.
6. **LĪGUMSODS**
   1. Pasūtītājs maksā Uzņēmējam līgumsodu, ja tiek novilcināti maksājumi par Darbiem saskaņā ar Līguma 4.sadaļu, 0,5% apmērā no kavētā maksājuma summas par katru nokavēto dienu, bet ne vairāk kā 10% no Līguma kopējās summas.
   2. Uzņēmējs maksā Pasūtītājam līgumsodu, ja tiek novilcināts Līguma 2.1.punktā noteiktais Darbu pabeigšanas termiņš, 0,5% apmērā no Līgumcenas par katru nokavēto dienu, bet ne vairāk kā 10% no Līguma kopējās summas.
   3. Uzņēmējs maksā Pasūtītājam līgumsodu EUR 50,00 (piecdesmit *euro* un 00 centi) par katru dienu, ja tiek kavēta Līguma 3.1.3.punktā civiltiesiskā apdrošināšanas polises iesniegšana Pasūtītājam.
   4. Līgumsoda piedzīšana neatbrīvo Puses no Līguma turpmākas pildīšanas.
   5. Ja saskaņā ar Līguma 7.2.punktu pirms termiņa tiek izbeigts Līgums, Uzņēmējs maksā Pasūtītājam līgumsodu 10% (desmit procenti) apmērā no Līguma cenas.
   6. Puses vienojas, ka Pasūtītājam saskaņā ar Līgumu pienākošos līgumsodus Pasūtītājs ir tiesīgs atskaitīt no Uzņēmējam saskaņā ar Līgumu izmaksājamās samaksas.
7. **LĪGUMA IZBEIGŠANA**
   1. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.
   2. Pasūtītājs ir tiesīgs vienpusēji izbeigt Līgumu, par to nosūtot rakstisku paziņojumu Uzņēmējam, piemērojot līguma 6.5.punkta noteikumus, ja:
      1. Uzņēmējs neuzsāk Darbus 5 (piecu) darba dienu laikā;
      2. Uzņēmējs neievēro Līgumā noteikto Darbu izpildes termiņu un ja Uzņēmēja nokavējums ir sasniedzis 15 (piecpadsmit) darba dienas;
      3. Uzņēmējs neveic Darbus saskaņā ar Līguma noteikumiem vai spēkā esošo normatīvo aktu prasībām;
      4. Uzņēmējs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Uzņēmējs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja paziņojuma saņemšanas;
      5. ir uzsākta Uzņēmēja likvidācija vai reorganizācija, vai arī Uzņēmējs ir atzīts par maksātnespējīgu.
   3. Izbeidzot Līgumu 7.2.punktā noteiktajos gadījumos, Puses sagatavo un abpusēji paraksta atsevišķu aktu par faktiski izpildīto Darbu apjomu un to vērtību. Sagatavojot aktu, Puses ņem vērā izpildīto Darbu kvalitāti. Pasūtītājs samaksā Uzņēmējam par izpildītajiem Darbiem atbilstoši sagatavotajam aktam.
   4. Izdarot samaksu, Pasūtītājs ir tiesīgs ieturēt aprēķināto līgumsodu un/vai zaudējumu atlīdzību.
   5. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc Līguma 7.3.punktā norādītā akta parakstīšanas.
   6. Uzņēmējam ir tiesības vienpusēji atkāpties no Līguma, ja Pasūtītājs līguma 4.sadaļā norādītajā termiņā neveic maksājumus par Darbiem, ar noteikumu, ka maksājuma kavējums pārsniedz 30 (trīsdesmit) dienas un minētais trūkums nav novērsts 10 (desmit) dienu laikā pēc Uzņēmēja rakstveida brīdinājuma saņemšanas dienas.
8. **NEPĀRVARAMAS VARAS APSTĀKĻI**
   1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas iestāšanās rezultātā pēc šī Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst.
   2. Pie nepārvaramas varas pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
   3. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde vai nesavlaicīga izpilde.
   4. Pusei, kura nokļuvusi nepārvaramas varas apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
   5. Ar rakstisko vienošanos Puses apliecinās, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   6. Ja minēto  nepārvaramas varas apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no šī Līguma izpildes. Līguma laušanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
9. **CITI noteikumi**
   1. Līgums stājas spēkā no tā abpusējas parakstīšanas dienas un ir spēkā līdz visu saistību izpildei.
   2. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
   3. Pasūtītājs ir tiesīgs palielināt Līguma 4.1. punktā norādīto Līgumcenu, saskaņā ar Publisko iepirkumu likuma nosacījumiem.
   4. Puses ir tiesīgas izdarīt grozījumus Līguma noteikumos‚ savstarpēji par to vienojoties.
   5. Grozījumi ir izdarāmi rakstveidā un stājas spēkā pēc abu Pušu parakstīšanas.
   6. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks nodots izskatīšanai Latvijas Republikas tiesā pēc piekritības saskaņā ar normatīvo aktu noteikumiem.
   7. Līgums sastādīts uz \_\_ (\_\_\_\_\_\_\_\_) lapām ar pielikumiem uz \_\_ (\_\_\_\_\_\_\_\_\_\_\_) lapām 2 (divos) eksemplāros latviešu valodā, kuriem ir vienāds juridiskais spēks, no kuriem 1 (viens) eksemplārs – Uzņēmējam, bet otrs eksemplārs – Pasūtītajam.
   8. Pasūtītājs no savas puses pilnvaro: \_\_\_\_\_\_\_\_\_\_\_\_\_, tel. \_\_\_\_\_\_, e-pasts: \_\_\_\_\_\_\_\_\_\_\_\_, un Uzņēmējs no savas puses pilnvaro \_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_\_, kontrolēt Līguma izpildi.
   9. Līgumam pievienoti sekojoši pielikumi:
      1. 1. pielikums –Tehniskā specifikācija uz \_\_ (\_\_\_\_\_\_\_\_) lapas;
      2. 2.pielikums – Finanšu piedāvājums un tāme uz \_\_ (\_\_\_\_\_\_\_\_\_\_\_) lapām;
10. **PUšu REKVIZĪTI**

|  |  |
| --- | --- |
| **Valsts sabiedrība ar ierobežotu atbildību**  **„Paula Stradiņa klīniskā universitātes slimnīca”** |  |
| reģ. Nr. 40003457109  Pilsoņu iela 13, Rīga, LV-1002 |  |
| Nor. konts: LV74HABA0551027673367  AS „Swedbank”  kods HABALV22 |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Kreicberga/ |  |



1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)